গান-  ঘরে আছিল ঘিরেত বাতি সদাই অগ্নি জ্বলে |  তারে ছুইয়া কুমার পরতিজ্ঞ যে করে ||  ঠিক এমন সময় ছান কইরা ভিজা কাপড়ে কাজলরেখা মন্দিরে প্রবেশ করল | ঢুইকাই দেখে যে  তার স্বামী বাঁইচ্যা উঠছে |  গান-  গ্রহণ ছাড়িলে যেমন চান্দের প্রকাশ |  কুমারে দেখিয়া কন্যা পাইল আশ্বাস ||  প্রভাতের ভানু যিনি ছুরত সুন্দর |  একে একে দেখে কন্যা সর্ব্ব কলেবর ||  কন্যারে দেখিয়া কুমার লাগে চমত্কার |  এমন নারীর রূপ না দেইখ্যাছে আর ||  পরথম যৌবনে  কন্যা হীরা-মতি জ্বলে |  কন্যারে দেখিয়া কুমার কহে মিঠা বুলে ||  কোথা হতে আইলা কন্যা কি বা নম ধর |  কিবা নাম বাপ মার কোন দেশে ঘর ||  কিসের লাগিয়া কন্যা ভ্রম বনে বনে |  স্বরূপ উত্তর দাও এই অভাজনে ||  মাও ত নিঠুরা তোমার বাপ ত নিঠুর |  ঘরের বাইর কইরা তোমায় দিল বনান্তর ||  আগু হইয়া পরিচয় কহে কঙ্কণ দাসী |  কঙ্কণে কিন্যাছি ধাই নাম কাঙ্কণ দাসী |